
Päivämäärä   2021
TIEDOTE TYÖELÄMÄÄN TUTUSTUMISJAKSOSTA (TET)


Ohjeita huoltajien tutustuttavaksi ennen TET-jakson alkua.

Peruskoulun oppilaille järjestetään työelämään tutustumista. TETin avulla pyritään antamaan oppilaille virikkeitä tulevaa uranvalintaa varten sekä parantamaan työelämän tuntemusta ja työn arvostusta nuorten keskuudessa. Tarkoitus olisi, että oppilaat hankkisivat itse TET-paikkansa. Koti ei voi tarjota TET-paikkaa.
TET-jaksot järjestetään syksyllä seuraavasti yhdeksännen luokan oppilaille
vko 41 (11.10. – 15.10.2021), luokat ABCD, aakkosten alkupuoli
vko 42 (18.10. – 22.10.2021), luokat ABCD, aakkosten loppu
vko 44 (1.11. – 5.11.2021), luokat EFGH, aakkosten alkupuoli
vko 45 (8.11. –12.11.2021), luokat EFGH, aakkosten loppu
 TET-paikkaa varattaessa pitää huomioida, että normaalit koulukyyditykset ovat käytettävissä. Lisäkuljetuksia ei järjestetä eikä matkakorvauksia makseta.

· TET on oppilaan koulutyötä, koulun järjestys- ja käyttäytymissäännöt ovat siis voimassa.  

· Oppilas on viisi koulupäivää kerrallaan samassa työpaikassa – jos oppilas on sopinut TET-yhteyshenkilönsä kanssa etukäteen muista järjestelyistä, se käy. 

· Työaika on 6 tuntia päivässä klo 6.00.-22.00 välillä. Työaikaan sisältyy päivittäin puolen tunnin ruokailutauko ja erikseen sovittava kohtuullinen matka-aika ruokailuun. Ruokailu tapahtuu normaalisti omalla koululla tai jossakin muussa järjestetyssä ruokailupisteessä (muut koulut jne.).

· TETistä ei makseta palkkaa, sillä jakso on osa koulun oppilaanohjausta, eivätkä oppilaat ole työsuhteessa työnantajaansa, vaan pysyvät koko ajan koulun oppilaina. Ensisijainen vastuu on siis kaupungin/kunnan ja oppilaat ovat vakuutettuja.

· Poissaolo TET-paikasta on poissaolo koulusta. Poissaolosta on ilmoitettava työpaikan vastuuhenkilölle ja selvitettävä poissaolo luokanohjaajalle/opinto-ohjaajalle.
· Salassapitovelvollisuus työpaikalla kuultaviin ja nähtäviin tai koettaviin asioihin koskee TET-oppilasta.

Työnantajille tiedotetaan mm. ohjauksen ja valvonnan tarpeellisuudesta. Työpaikalla on nimetty vastuuhenkilö, jonka puoleen oppilas voi aina tarvittaessa kääntyä. Vastuuhenkilö opastaa, ohjaa ja neuvoo työhön tutustumisessa ja turvallisuuskysymyksissä. 
· Teetettävien töiden osalta noudatetaan nuoria työntekijöitä koskevia säädöksiä. 
· Oppilaan aiheuttaessa työpaikalla sääntöjen vastaisella käytöksellä vahinkoa, hän on vahingonkorvausvelvollinen. Vahingonkorvauslaissa ei ole alaikärajaa. Rikosoikeudellisen vastuun ikäraja on 15 vuotta. 
· Työnantaja arvioi oppilasta työpaikalla kiinnittäen huomiota mm. seuraaviin asioihin: käyttäytyminen, täsmällisyys, ahkeruus, oma-aloitteisuus, sopeutuminen työyhteisöön.

Oppilaan toivotaan saavan mahdollisimman monipuolinen kuva työpaikasta ja työtehtävistä. Oppilas tekee TET-jaksostaan raportin, koulussa annettujen ohjeiden mukaisesti. 
Mikäli TET-viikosta herää kysymyksiä, voitte ottaa yhteyttä opinto-ohjaajaan ensisijaisesti puhelimitse tai wilman kautta. 

Pertti Kinnunen 044 588 3715 ja Johanna Jalkanen p. 044 799 5525  

